એપ્રિલ, ૧૮૫૩માં મુંબઈ અને થાણે વચ્ચે શરૂ થયેલો ભારતીય રેલવેનો પ્રથમ પ્રયોગ આજે એશિયાનું પ્રથમ જ્યારે વિશ્વનું બીજા નંબરનું સૌથી વિશાળ પરિવહન નેટવર્ક બની ચૂક્યો છે. પ્રથમ પ્રવાસમાં ૩૪ કિલોમીટરની મુસાફરી વખતે માત્ર ૪૦૦ પેસેન્જરો હતા, આજે દોઢ સદી બાદ ભારતીય રેલવેમાં રોજના અઢી કરોડ મુસાફરો આવન-જાવન કરે છે. ૬૩ હજાર કિલોમીટરની લંબાઈના વિશાળ નેટવર્કમાં ૬,૯૦૯ સ્ટેશનો છે. જેમાં ૮૬,૫૨૬ કિલોમીટર બ્રોડગેજ, ૧૮,૫૨૯ કિલોમીટર મીટરગેજ અને ૩,૬૫૧ કિલોમીટરનો રૂટ નેરોગેજનો છે.